২০১৪-১৫ শ্রীলঙ্কায় নেপাল বনাম হংকং ক্রিকেট দল
হংকং ও নেপাল ২০১৪ সালের নভেম্বর ও ডিসেম্বর মাসে শ্রীলঙ্কা সফর করে। সিরিজটি শ্রীলঙ্কা ক্রিকেট আয়োজন করে, যা এসিসির টেস্টখেলুড়েবিহীন সদস্য দেশগুলিকে লাভবান করতে এশিয়ান ক্রিকেট কাউন্সিল-এর কর্মসূচির অংশ ছিল। সিরিজটিতে দল দুটির মধ্যে তিনটি টুয়েন্টি২০ আন্তর্জাতিক এবং একটি লিস্ট এ ক্রিকেট ম্যাচ এবং শ্রীলঙ্কা ক্রিকেট সম্মিলিত একাদশের সাথে দল দুটির দুটি করে মোট চারটি তিন-দিনের ম্যাচ, ডাম্বুলা ও ওয়েলাগেদারাতে অনুষ্ঠিত হবার কথা ছিল। কিন্তু ডাম্বুলায় নিয়মিত বৃষ্টি কারণে, টি২০আই সিরিজ সংক্ষিপ্ত করা হয় এবং এক ম্যাচের সিরিজে পুনঃনির্ধারিত করা হয়, এবং লিস্ট এ ম্যাচ একটি দিন আগে সরিয়ে নেয়া হয়, দুটি ম্যাচই কলম্বোতে খেলার জন্য নির্ধারণ করা হয়। টি২০আই সিরিজে হংকং জয়লাভ করে।